Kaikkien aikojen karmein pila? Taksikuski tekeytyi terroristiksi piilokamerassa – kauhu levisi
Mitä kohahduttavampaa, sen katsotumpaa – tämä tuntuu olevan YouTube-tähtien motto. Saudiarabialainen pilailuryhmä Tube Up saattoi kuitenkin mennä kepposessaan liian pitkälle, kertoo Britannian yleisradioyhtiö BBC.
Ryhmä oli kuvannut piilokameravideon, jossa perinteiseen saudiasuun pukeutunut näyttelijä houkuttelee taksiinsa matkustajia. Matka alkaa rauhallisesti, mutta muuttuu äkisti, kun kuljettaja avaa kesken ajon kaapunsa ja kysyy: "Ajatteletko sinäkin jihadia (muslimien pyhää sotaa)? Kaavun alta paljastuu pommilta näyttävä laitteisto.
Uhriksi valikoituneiden matkustajien reaktiot vaihtelevat kauhusta järkytykseen ja vihaan. Videon ensimmäinen uhri alkaa itkeä ja rukoilla kuljettajaa perumaan uhkauksensa. Tuolloin kuljettaja osoittaa piilokameraan.
– Me vain pilailimme näyttääksemme, mitä terrorismi on.
Jotkut matkustajat suhtautuvat uhkaan dramaattisemmin. Yksi heittäytyy ulos liikkuvasta autosta, ja pilailijat joutuvat palaamaan takaisin selittääkseen vitsistä shokissa olevalle uhrille. Videon viimeisessä kohtauksessa kaksi matkustajaa hyökkää kuljettajan kimppuun ja ehtii soittaa poliisille ennen kuin heille saadaan sanotuksi, että kyse on pilasta.
Alkuperäinen video on jo poistettu YouTubesta, jossa se sai murskakritiikkiä.
– Typerää.
– Ajatelkaa, jos tuolla uhrilla olisi ollut sydänvika.
– Mikä voi olla hauskempaa kuin uskonnollinen ääriajattelu, joka aiheuttaa kuolemia? Ei mikään!, joku kommentoi sarkastisesti.
Ymmärtäjiäkin löytyy.
– On väärin järkyttää ihmisiä näin, mutta ehkä tämä auttaa aivopestyjä nuoria miehiä tajuamaan, mitä terrorismi on.
Uusimmat uutisvideot
Putin haluaisi tavata Trumpin Suomessa2 min
Suomen ensimmäinen rock-muusikoille rakennettu vuokratalo on avattu1 min 32 s
Putin haluaa tavata Trumpin Suomessa - Soini: "Isoa kalaa kannattaa pyytää"2 min
Putin haluaa tavata Trumpin Suomessa2 min
Lääkäreiden pisteytys kerää kannatusta - Lääkäriliitto korostaa uhkia1 min 51 s
Kokoomusministeri haluaa neuvolat valinnanvapauden piiriin2 min
Pääosa valtion osin rahoittamista rakennushankkeista epäonnistuu1 min 53 s
Suomen Pankin pääjohtaja kiittelee kilpailukykysopimusta19 s
Valtava python nielaisi miehen Indonesiassa45 s
Lava-auto ja pikkubussi törmäsivät tuhoisasti Texasissa1 min 6 s
Peruna saatiin kasvamaan Mars-laboratoriossa Perussa1 min 27 s
Kuluttajaliitto haluaa ryhmäkanteesta direktiivin1 min 45 s
Putin ja Niinistö tapaavat Venäjän Arkangelissa2 min
Supo turvallisuustilanteesta: Suomi ei ole erillinen saari2 min
Supolla tarkkailussa 350 henkilöä2 min
Britannia toimitti erokirjeensä EU:lle49 s
Nobelisti uskoo Britannian menestykseen2 min
Holmström varoitti Soten hankaluudesta1 min 56 s
Kuntavaalien ennakkoäänestys alkoi tänään3 min
Brexit käynnistyy – katso tiedotustilaisuus